Jalgpalli maailmameistrivõistlused

Jalgpalli maailmameistrivõistlused (ametlik ingliskeelne nimetus FIFA World Cup – FIFA maailma karikavõistlused) on maailmameistrivõistlused jalgpallis. Need toimuvad alates aastast 1930 iga nelja aasta tagant FIFA korraldusel. Aastatel 1942 ja 1946 Teise maailmasõja tõttu turniiri ei toimunud. 

Praegune maailmameister on Argentina jalgpallikoondis, kes võitis FIFA 2022. aasta jalgpalli maailmameistrivõistlused. See oli argentiinlaste kolmas meistritiitel. 

 Kirjeldus 
Maailmameistrivõistlused algavad kvalifikatsioonivõistlustega, mis toimuvad eelneva kolme aasta jooksul. Nende käigus selgitatakse, millised 32 meeskonda kvalifitseeruvad finaalturniirile, kus võisteldakse maailmameistri tiitlile. Finaalturniiri korraldajariik või -riigid saavad automaatselt õiguse turniiril osaleda. 2026. aastast alates suurendatakse finaalturniiril osalejate arvu 48 meeskonnani.

2022. aasta seisuga on alates esimesest MM-ist 1930. aastal peetud 22 finaalturniiri, millel kokku on võistelnud 80 rahvusmeeskonda. Seni on turniiri võitnud ainult 8 riigi võistkonnad: Brasiilia (5), Itaalia (4), Saksamaa (koos Lääne-Saksamaaga (4), Argentina (3), Uruguay (2), Prantsusmaa (2), Inglismaa (1) ja Hispaania (1). Brasiilia koondis on ainus, mis on osalenud iga võistluse finaalturniiril.

Maailmameistrivõistlused on maailma mainekaim jalgpalliturniir, ühtlasi enim vaadatud spordisündmus maailmas. 2018. aasta jalgpalli maailmameistrivõistluste vaatajaskond oli hinnanguliselt kokku 3,57 miljardit inimest, kusjuures finaalmängu jälgis otse 1,11 miljardit inimest.Broadcast and audience summary. 2018 FIFA World Cup Russia. 2022. aasta MM-i vaatajate arv oli hinnanguliselt kokku juba 5 miljardit inimest ning finaalmatši vaatas umbes 1,5 miljardit.One Month On: 5 billion engaged with the FIFA World Cup Qatar 2022.

Maailmameistrivõistlusi on võõrustanud seitseteist riiki, viimati Katar, kes võõrustas 2022. aasta turniiri. 2026. aasta turniiri korraldavad ühiselt Kanada, Ameerika Ühendriigid ja Mehhiko, kusjuures Mehhiko oleks esimeseks riigiks, kes korraldab finaalturniiri kolmandat korda.

 Ajalugu 
Aastal 1905 Londonis toimunud FIFA II kongressil arutati esimest korda jalgpalli maailmameistrivõistluste korraldamist. Plaani kohaselt pidi esimene MM toimuma 1906. aastal Šveitsis. Kui jõudis kätte võistlusteks registreerimise viimane päev 13. august 1905, selgus, et ei ilmunud ühtegi sooviavaldust.

1908. aasta suveolümpiamängudel Londonis sai jalgpallist ametlik olümpiaala. Inglismaa Jalgpalliliidu korraldatud turniir oli mõeldud ainult amatöörmängijatele. Suurbritannia (keda esindas Inglismaa amatöörjalgpallikoondis ) võitis kuldmedalid, korrates seda saavutust 1912. aasta suveolümpiamängudel Stockholmis.The Official History of The Football Association. London: Queen Anne Press. p. 54. ISBN 0-356-19145-1.

1914. aastal nõustus FIFA tunnistama olümpiaturniiri "amatööride jalgpalli maailmameistrivõistlusteks" ja võttis ürituse juhtimise enda korraldada.History of FIFA - More associations follow. FIFA.com. Maailma esimene kontinentide vaheline jalgpallivõistlus riikidele toimus 1920. aasta suveolümpiamängudel , kus võistlesid Egiptus ja 13 Euroopa meeskonda ning mille võitis Belgia. Uruguay võitis kaks järgmist jalgpalli olümpiaturniiri aastatel 1924 ja 1928. Neid turniire on nimetatud ka kaheks esimeseks nn "avatud" maailmameistrivõistluseks, sest 1924. aastal algas FIFA egiidi all profijalgpalli ajastu.Uruguay 1930.  Four Four Two.

1924. aasta suveolümpiamängude jalgpallturniiri võitja Uruguay tegi avalduse, milles soovis korraldada MM-võistlused juba 1925. aastal. Kuigi FIFA ütles neile ära, ei laitnud maailmaorganisatsiooni esindajad mõtet ja asusid MM-finaalturniiri korraldamisega seotud probleeme lahendama.

15.–26. mail 1928. aastal Amsterdamis toimunud FIFA kongressil võeti häältega 27:5 vastu otsus korraldada jalgpalli maailmameistrivõistlused esimest korda 1930. aastal ning seejärel iga nelja aasta tagant. Veel jäi lahtiseks korraldajamaa, kuid 17.– 18. mail 1929. aastal Barcelonas toimunud 18. kongressil anti see õigus Uruguayle.History of FIFA - The first FIFA World Cup.

 Tulemused 
AastaKorraldajaVõitjaTulemus2. koht3. kohtTulemus4. kohtMeeskondade arv1930  Detailid Uruguay Uruguay4:2Argentina USA Jugoslaavia131934  Detailid ItaaliaItaalia2:1(lisaajal)TšehhoslovakkiaSaksamaa3:2Austria161938  Detailid PrantsusmaaItaalia4:2UngariBrasiilia4:2Rootsi151950  Detailid BrasiiliaUruguay BrasiiliaRootsiHispaania131954  Detailid ŠveitsLääne-Saksamaa3:2UngariAustria3:1Uruguay161958  Detailid RootsiBrasiilia5:2RootsiPrantsusmaa6:3Lääne-Saksamaa161962  Detailid TšiiliBrasiilia3:1TšehhoslovakkiaTšiili1:0Jugoslaavia161966  Detailid InglismaaInglismaa4:2(lisaajal)Lääne-SaksamaaPortugal2:1Nõukogude Liit161970  Detailid MehhikoBrasiilia4:1ItaaliaLääne-Saksamaa1:0Uruguay161974  Detailid Lääne-SaksamaaLääne-Saksamaa2:1HollandPoola1:0Brasiilia161978  Detailid ArgentinaArgentina3:1(lisaajal)HollandBrasiilia2:1Itaalia161982  Detailid HispaaniaItaalia3:1Lääne-SaksamaaPoola3:2Prantsusmaa241986  Detailid MehhikoArgentina3:2Lääne-SaksamaaPrantsusmaa4:2(lisaajal)Belgia241990  Detailid ItaaliaLääne-Saksamaa1:0ArgentinaItaalia2:1Inglismaa241994  Detailid USABrasiilia0:0(lisaajal)(3:2 pen.)ItaaliaRootsi4:0Bulgaaria241998  Detailid PrantsusmaaPrantsusmaa3:0BrasiiliaHorvaatia2:1Holland322002  Detailid Lõuna-Korea  &  JaapanBrasiilia2:0SaksamaaTürgi3:2Lõuna-Korea322006  Detailid SaksamaaItaalia1:1(lisaajal)(5:3 pen.)PrantsusmaaSaksamaa3:1Portugal322010  Detailid Lõuna-Aafrika VabariikHispaania1:0(lisaajal)HollandSaksamaa3:2Uruguay322014  Detailid BrasiiliaSaksamaa1:0(lisaajal)ArgentinaHolland3:0Brasiilia322018  Detailid VenemaaPrantsusmaa4:2HorvaatiaBelgia2:0Inglismaa322022  Detailid KatarArgentina3:3(lisaajal)(4:2 pen.)PrantsusmaaHorvaatia3:1Maroko322026  Detailid  

pen.: penaltiseeria tulemus

 Medaliriigid 

pisi|right|upright=2|Tulemused
 Jrk-nr  Riik  Kuld  Hõbe  Pronks 1.   Brasiilia   5  2  2 2.   Saksamaa (koos Lääne-Saksamaaga)   4  4  4 3.   Itaalia   4  2 1 4.   Argentina  3  3  0 5.   Prantsusmaa 2  2  2 6.   Uruguay 2  0  0 7.   Inglismaa   1  0  0 7.   Hispaania   1  0  0 9.   Holland   0  3  1 10.   Tšehhoslovakkia   0  2  0 10.   Ungari   0  2  0 12.   Rootsi  0  1  2 13.   Horvaatia 0  1  2 14.   Poola 0  0  2 15.  Tšiili 0  0  1 15.  Austria 0  0  1 15.  Portugal  0  0  1 15.  Türgi  0  0  1 15.  USA  0  0  1 15.   Belgia  0  0  1

 Auhinnad 
Golden Ball – turniiri parim jalgpallur meedia hääletuse põhjal
Golden Boot – turniiri resultatiivsem jalgpallur
Golden Glove Award – turniiri parim väravavaht
 Parim noormängija
 FIFA Fair Play Trophy

 Viited 


Kategooria:FIFA